S-1227/2011

Mál þetta, sem dómtekið var 15. desember sl., er höfðað með ákæru ríkissaksóknara, útgefinni 26. október 2011, á hendur S-kk-þgf L-kk-þgf P-kk-þgf, kt. 000000-0000, Sjávargötu 25, Reykjanesbæ „fyrir umferðarlagabrot og brot gegn valdstjórninni, með því að hafa að (sic.) aðfaranótt sunnudagsins 3. júlí 2011 ekið bifreiðinni ZG-480, undir áhrifum áfengis (vínandamagn í blóði 2,55‰) um götur Reykjanesbæjar, uns lögregla kom að ákærða á bifreiðastæði við Hafnargötu 91, þar sem hann sat í ökumannssæti bifreiðarinnar og hreyfill bifreiðarinnar var í gangi, og þegar lögreglumaðurinn A-kk-nf M-kk-nf H-kk-nf, sem þar var við skyldustörf, hafði afskipti af ákærða, réðst hann með ofbeldi á A-kk-þf M-kk-þf og sló hann hnefahöggi í höfuð, með þeim afleiðingum að A-kk-nf M-kk-nf hlaut þreyfieymsli á höfði, vinstra megin fyrir ofan eyra.

Telst þetta varða við 1., sbr. 3. mgr. 45. gr., sbr. 1. mgr. 100. gr. umferðarlaga nr. 50/1987 og 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Í þinghaldi 15. desember 2011 var lögð fram framhaldsákæra í málinu, útgefin 3. nóvember 2011, með skírskotun til 1. mgr. 153. gr. laga um meðferð sakamála nr. 88/2008 til að leiðrétta augljósar villur í ákæru ríkissaksóknara, útgefinni 26. október 2011, á hendur ákærða.

„Krafan um viðurlög hljóðar svo:

I.

Krafist er að ákærði verði dæmdur til sviptingar ökuréttar skv. 101. og 102. gr. umferðarlaga nr. 50/1987.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Ákærði er fæddur 1974. Samkvæmt sakavottorði hlaut ákærði þrjá dóma á árunum 1993 til 2002 fyrir nytjastuld, ölvunarakstur og akstur sviptur ökurétti. Næst var ákærði hinn 16. júní 2005 dæmdur í þriggja mánaða fangelsi, skilorðsbundið í tvö ár, fyrir líkamsárás og hinn 25. október 2007 gekkst ákærði undir lögreglustjórasekt fyrir fíkniefnalagabrot. Sakarferill ákærða hefur ekki áhrif á ákvörðun refsingar í málinu.

Við ákvörðun refsingar er höfð hliðsjón af því að ákærði játaði brot sitt greiðlega, bæði hjá lögreglu og hér fyrir dómi og hefur sýnt iðrun. Að því er valdstjórnarbrotið varðar er litið til 1. töluliðar 1. mgr. 70. gr. almennra hegningaralaga nr. 19/1940. Þá er refsing ákærða ákveðin eftir reglum 77. gr. sömu laga.

Með vísan til framangreinds þykir refsing ákærða hæfilega ákveðin fangelsi í 60 daga. Rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í tvö ár frá birtingu dómsins að telja.

Ákærði greiði 37.915 krónur í sakarkostnað.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, S-kk-nf L-kk-nf P-kk-nf, sæti fangelsi í 60 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

Ákærði er sviptur ökurétti í tvö ár frá birtingu dómsins að telja.

Ákærði greiði 37.915 krónur í sakarkostnað.

R-kvk-nf B-kvk-nf